Ounibersidade de Alcalá (stórica)

La Ounibersidade de Alcalá, Ounibersidade Complutense ó Ounibersidade Cisneriana (an spanhol: Universidad de Alcalá, Universidad Complutense ó Universidad Cisneriana, an lhatin: Complutensis Universitas) fui la ounibersidade que quedaba ne l sítio spanhol de Alcalá de Henares (que atualmente queda na Quemunidade de Madrid). Fundada an 1499 pul cardeal Francisco Jiménez de Cisneros, durante ls seclos XVI i XVII, era un grande centro de eicelença académica.Casado Arboniés M, Díez Torre AR, Ruiz Rodríguez JI. La Universidad de Alcalá hacia la ciudad del saber. Una experiencia académica secular. Alcalá de Henares: Universidad de Alcalá, Servicio de Publicaciones; 2013. ISBN 978-84-15834-02-1 An 1777 fui apartada de l Coleijo Meior de Santo Ildefonso, i fui nomeada cumo Ounibersidade Rial de Alcalá (Real Universidad de Alcalá), que quedaba ne l bielho eidefício de l Coleijo Mássimo de ls Jesuítas de Alcalá de Henares. An 1836 la fui ajuntada cul Riales Studos de Santo Isidoro i cul Museu Rial de Ciéncias Naturales de Madrid, tornando-se la Ounibersidade Central de Madrid, que se tresformou na Ounibersidade Complutense de Madrid.

Studórun na ounibersidade pessonas cumo Antonio de Nebrija, Tomás de Villanueva, Juan Ginés de Sepúlveda, Inácio de Loyola, Domingo de Soto, Ambrosio de Morales, Benito Arias Montano, Francisco Suárez, Juan de Mariana, Francisco Vallés de Covarrubias, Antonio Pérez, San Juan de la Cruz, Mateo Alemán, Lope de Vega, Francisco de Quevedo y Villegas, Pedro Calderón de la Barca, Melchor Gaspar de Jovellanos, Andrés Manuel del Río, Diego Morcillo, Blas Ortiz, etc.

Catadorie:Ounibersidades
Catadorie:Spanha